Adatvédelmi tájékoztató az ERASMUS+ programhoz kapcsolódó adatkezelésekről

1. A tájékoztató célja

Jelen tájékoztató célja, hogy tájékoztatást nyújtson az Intézmény által alkalmazott adatvédelmi és adatkezelési elvekről az ERASMUS+ programhoz kapcsolódóan.

1. Az adatkezelő megnevezése

Név: Pécsi Tudományegyetem

Székhely és levelezési cím: 7622 Pécs, Vasvári Pál u. 4.

Telefonszám: +36-72/501-500

Képviselő: Prof. Dr. Miseta Attila rektor

Adatkezelést végző szervezeti egység neve: PTE Külügyi Igazgatóság

E-mail cím: [erasmus@pte.hu](mailto:erasmus@pte.hu)

Adatvédelmi tisztviselő neve: Dr. Szőke Gergely László, PhD

E-mail cím: adatvedelem@pte.hu

1. A kezelt személyes adatok köre

A kezelt adatok köre minden olyan adatra kiterjed, amelyet Résztvevő a pályázati dokumentációban, a támogatási szerződésben, valamint annak mellékleteiben az Intézmény rendelkezésére bocsát, illetve mindazokra az adatokra, amelyeket Résztvevő a projekt életciklusa alatt az Intézmény számára megküld.

Amennyiben az Intézmény által kezelt adataiban az adatkezelési időszakban bármilyen módosítás vagy változás történne, kérjük, haladéktalanul jelezze az [erasmus@pte.hu](mailto:erasmus@pte.hu) címen.

1. Az adatkezelés célja, jogalapja

4.1. A szerződés megkötéséhez szükséges adatokat, a szerződéssel kapcsolatos kapcsolattartáshoz és szervezéshez szükséges adatokat, a pénzügyi teljesítéssel kapcsolatos adatokat, így különösen a névre, állampolgárságra, születési időre, adóazonosító jelre, tapasztaltságra, tématerületre, ISCED –F kódra, lakcímre, karra, intézetre, tanszékre, telefonszámra, e-mail címre, nemre, bankszámla tulajdonos nevére, számlavezető bank nevére, számlavezető bankfiók címére, IBAN kódos bankszámlaszámra, SWIFT / BIC kódra, különleges igényekre (fogyatékossággal élő vagy tartósan beteg pályázaton elnyert támogatás esetén) vonatkozó adatokat az Intézmény az Európai Parlament és a Tanács (EU) 2016/679 Rendelete (Általános Adatvédelmi Rendelet) 6. cikk (1) bekezdés b) pontja alapján a támogatási szerződésben foglaltak teljesítése céljából kezeli.

4.2. Az Intézmény a projekt életciklusának nyomon követése, pénzügyi és szakmai monitoringja, a program eredményeinek disszeminációja, az Intézmény és a Tempus Közalapítvány beszámolási kötelezettségeinek teljesítéséhez szükséges jelentések és statisztikák elkészítése tekintetében az Európai Parlament és a Tanács 1288/2013/EU rendeletében (Erasmus+ rendelet) foglalt kötelezettségeinek teljesítése céljából, az Általános Adatvédelmi Renedelet 6. cikk (1) bekezdés c) pontjában foglalt jogalapnak megfelelően az adatkezelőre vonatkozó jogi kötelezettség teljesítése céljából kezeli a jelen tájékoztató 3. pontjában meghatározott személyes adatokat.

4.3. Az Intézmény információs anyagok készítése, kutatások, felmérések végzése céljából a jelen tájékoztató 3. pontjában meghatározott személyes adatokat a Résztvevő az egyéni támogatási megállapodás mellékletét képező nyilatkozatban foglalt, kifejezett és önkéntes hozzájárulása (hozzájáruló nyilatkozat aláírása) esetén, az Általános Adatvédelmi Rendelet 6. cikk (1) bekezdés a) pontja alapján kezeli. E tevékenységek körébe tartoznak különösen a nyomtatott, vagy elektronikus marketing, illetve tájékoztató célú termékek (például a programot ismertető brossúrák, hírlevelek, videók, online tájékoztatók, honlapok) előállítása, sokszorosítása, közzététele, a programra vonatkozó statisztikai adatok gyűjtése, és azok elemzése (például részvételi statisztikák készítése életkor/tudományterület, stb. alapján), felmérések végzése (például megkérdezéses/online kérdőívek, elégedettségi kérdőívek, utánkövetési kérdőívek).

4.4. Az Intézmény az Általános Adatvédelmi Rendelet 6. cikk (1) bekezdés f) pontja alapján (érdemérlegelésen alapuló adatkezelés) a program megvalósítása, fejlesztése, hatékony működtetése, a Résztvevőknek nyújtott szolgáltatások javítása érdekében a statisztikai adatok gyűjtése és elemzése céljából - az adatok anonimizálása mellett - is kezelheti a jelen tájékoztatóban meghatározott adatokat. Az Egyetemnek e célokhoz olyan jogos érdeke fűződik, amely arányban áll és elsőbbséget élvez az érintett olyan érdekeivel vagy alapvető jogaival és szabadságaival szemben, amelyek személyes adatok védelmét tennék szükségessé, mivel az adatok a statisztikai gyűjtés során anonimizálásra kerülnek, és a statisztikai eredményekből az érintettre semmilyen következtetés nem vonható le.

1. Az adatkezelés időtartama

Az adatkezelés időtartama a Tempus Közalapítvánnyal kötött fő szerződésében, illetve a belső szabályzataiban foglalt ideig tart.

1. Az adatokat megismerő személyek köre, adattovábbítás, adatfeldolgozás

Az adatokhoz hozzáférhetnek az adatbevitelt végzők; az Intézmény illetékes munkatársai; a bírálati és monitoring folyamat szereplői; az ellenőrzésre jogosult és felügyeleti szervek; valamint a program megvalósulását és hatásait elemző, az Intézmény által megbízott szakértők és kutatók. Így az adatok továbbításra kerülhetnek a Tempus Közalapítvány (Név: Tempus Közalapítvány, Székhely és levelezési cím: 1077 Budapest Kéthly Anna tér 1., Telefonszám: +36-1-237-1300, Képviseli: Dr. Dezső Tamás, Adatvédelmi tisztviselő neve: Tomcsik Dóra, Email cím: [**adatvedelem@tpf.hu**](mailto:adatvedelem@tpf.hu)), az Emberi Erőforrások Minisztériuma, Oktatási Nemzetközi Főosztálya, valamint az Európai Unió Bizottsága részére.

1. Adatbiztonság

Az Intézmény megfelelő technikai vagy szervezési intézkedések alkalmazásával biztosítja a résztvevők személyes adatainak megfelelő biztonságát, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve. A Pécsi Tudományegyetemen alkalmazott adatbiztonsági intézkedésekről további információk találhatók az [Egyetem Adatvédelmi Szabályzatának](https://pte.hu/sites/pte.hu/files/files/Adminisztracio/Szabalyzatok_utasitasok/Hat_Es_Egyeb_Sz/adatvedelmiszabalyzat20180525.pdf) 20-22. §§-ban, valamint az [Egyetem Informatikai Szabályzatának](https://pte.hu/sites/pte.hu/files/files/Adminisztracio/Szabalyzatok_utasitasok/Hat_Es_Egyeb_Sz/informatikaiszabalyzat20170525.pdf) IV. fejezetében. Támogató a személyes adatok technikai védelmének biztosítása érdekében külön védelmi intézkedéseket tesz, ha a személyes adatok továbbítása hálózaton vagy egyéb informatikai eszköz útján történik.

1. Az érintettek jogai

8.1. A Résztvevő jogosult a rá vonatkozó adatkezeléshez kapcsolódóan az Általános Adatvédelmi Rendeletben meghatározott információkhoz hozzáférni, ideértve különösen azt, hogy az Egyetem tájékoztassa, hogy

* milyen személyes adatait,
* milyen célból és jogalapon,
* milyen forrásból gyűjtve,
* mennyi ideig kezeli, illetve
* az Egyetem kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait, valamint, hogy
* az érintett milyen jogokkal és jogorvoslati lehetőségekkel rendelkezik az adatkezelés során.

8.2. A Résztvevő jogosult rá vonatkozó pontatlan (téves vagy hiányos) személyes adatok kijavítására, helyesbítésére.

8.3. A Résztvevő jogosult arra, hogy a hozzájáruláson alapuló adatkezelés esetén a hozzájárulását bármikor indokolás nélkül írásban visszavonja. A visszavonás nem érinti a visszavonás előtti adatkezelés jogszerűségét.

8.4. Az érdekmérlegelésen alapuló adatkezelés (4.4. pont) esetén a Résztvevő a saját helyzetével kapcsolatos okokból jogosult tiltakozni személyes adatai kezelése ellen, ideértve az említett rendelkezéseken alapuló profilalkotást is. Ebben az esetben az Egyetem személyes adatokat nem kezelheti tovább, kivéve, ha az Egyetem bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

8.5. A Résztvevő jogosult a jogszabályban meghatározott esetekben a rá vonatkozó személyes adat törlésére, különösen, ha az adatkezelés célja megszűnt, vagy az adatkezelés jogellenes, illetve az érintett a hozzájárulását visszavonta (és nincs más jogalap az adatok további kezelésére), vagy a tiltakozási jog eredményeként az Egyetem a tiltakozásnak helyt adott.

8.6. A Résztvevő jogosult az Általános Adatvédelmi Rendeletben meghatározottak szerint a személyes adataira vonatkozó adatkezelés korlátozását kérni. Ebben az esetben a korlátozás alá eső személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

8.7. A Résztvevő, az Általános Adatvédelmi Rendeletben meghatározottak szerint, jogosult rá vonatkozó, általa megadott személyes adatokat széles körben használt elektronikus formában megkapni és az adatokat más adatkezelő részére továbbítani.

8.8. Az érintettek adatkezeléshez kapcsolódó jogainak gyakorlására vonatkozó részletes szabályokat a Pécsi Tudományegyetem Adatvédelmi Szabályzata tartalmazza, amelyet a <https://pte.hu/adatvedelem> menüpont alatt tekinthetnek meg az érintettek. Az adatkezeléssel az itt felsorolt jogaival az [erasmus@pte.hu](mailto:erasmus@pte.hu) címen élhet.

8.9. A Résztvevő az adatkezeléssel kapcsolatos esetleges panaszát az [erasmus@pte.hu](mailto:erasmus@pte.hu) címen teheti meg, illetve az Egyetem adatvédelmi tisztviselőjéhez ([adatvedelem@pte.hu](mailto:adatvedelem@pte.hu)) is fordulhat.

A Résztvevő a Nemzeti Adatvédelmi és Információszabadság Hatósághoz (levelezési cím: 1530 Budapest, Pf.: 5., telefon: +36 (1) 391-1400, email: ugyfelszolgalat@naih.hu, honlap: www.naih.hu) fordulhat, ha úgy érzi, hogy személyes adatai kezelésével kapcsolatban jogsérelem érte, vagy annak közvetlen veszélye fennáll. Jogellenes adatkezelés esetén polgári pert is kezdeményezhet az illetékes – vagy az érintett választása szerint – a lakóhelye szerinti törvényszék előtt.